**Årsrapport 2022 for Kvisten**

Kvisten – kort fortalt

Specialbørnehjemmene, afdeling Kvisten er Region Nordjyllands døgntilbud til børn og unge i alderen 0-18 år, der udover fysiske og psykiske funktionsnedsættelser også har vidtgående behov for sundhedsmæssig pleje og behandling.

Der er i alt seks pladser på Kvisten, der drives efter Lov om social service, §66, stk. 1, nr. 7.

Kvisten er godkendt til at benytte to af pladserne til unge (18-23 år) til midlertidigt botilbud efter

servicelovens §107.

Status

Der har været en bekymring om den fremadrettede faglige og økonomiske bæredygtighed for afdeling Kvisten ved Specialbørnehjemmene ved Region Nordjylland.

På den baggrund har en arbejdsgruppe nedsat af DAS indstillet tilpasninger til DAS, som sidenhen er blevet godkendt af DAS. Tilpasningerne omfatter bl.a. en forhøjelse af døgntaksten, hvor:

* Døgntaksten forhøjes fra 6.260 kr. til 6.855 kr. med virkning fra den 1. januar 2023. Konkret sker

ændringen ved, at normeringen reduceres fra 7 til 6 pladser og at taksten beregnes med afsæt i

90 procent belægning i stedet for 95 procent belægning. Denne fremgangsmetode afspejler den

forventede efterspørgsel fremadrettet.

Initiativerne er gennemført med henblik på sikring af Kvistens økonomiske bæredygtighed, indtil der er en generelt øget tendens ved kommunernes anvendelse af tilbuddet.

På baggrund af målgruppens behov og deres somatiske vanskeligheder vil der altid være en sårbarhed i forhold til belægningen på tilbuddet.

Der er i 2023 blevet etableret en ny arbejdsgruppe, som skal se på følgende temaer:

* Afdækning og tilpasning af målgruppen for Kvisten, herunder ift. synergier til resten af målgrupperne på Specialebørnehjemmene og beslægtede målgrupper på andre tilbud.
* Afdækning af det nuværende og fremadrettede behov for ydelser eller indsatser til målgruppen.
* Søge inspiration hos andre regioner og kommuner ift. arbejdet med målgruppen.
* Kommunernes visitationsmønster til målgruppen, og herunder undersøge hvordan man bedst muligt kan udvikle ydelser eller den faglige indsats, så det understøtter et evt. ændret visitationsmønster
* Evt. inddragelse af pårørende i det nye forløb, vil bero på en vurdering af arbejdsgruppen.
* Arbejdsgruppen skal perspektivere til den undersøgelse, der er under udarbejdelse vedr. udbud af- og kommunernes efterspørgsel på kapacitet til målgruppen af børn og unge med autismespektrumforstyrrelser.

Arbejdsgruppens opgave evalueres i 4. kvartal 2023 med en vurdering af, om arbejdsgruppens initiativer har givet anledning til en ændret anvendelse af Kvistens ydelser.

Økonomi

|  |  |  |  |
| --- | --- | --- | --- |
| [Ydelse 1/ydelsesområde 1] | 2021 | 2022 | 2023(forventet) |
| Kapacitet  | 7 | 7 | 6 |
| Realiseret aktivitet | 5,6 | 5,2 |  |
| Budgetteret belægning (%) | 98% | 95% | 90% |
| Realiseret belægning (%) | 80,7 | 73,8% |  |

Kvistens kapacitet er blevet reduceret fra 9 til 7 pladser i 2021 og fra 7 til 6 pladser i 2023, grundet en faldende efterspørgsel.

## Budget og regnskab

|  |  |  |  |
| --- | --- | --- | --- |
| År | 2021 | 2022 | 2023(forventet) |
| Budget |
| Bruttoomkostningsbudget | 64.669.904  | 65.324.527  | 68.006.878  |
| Regnskab |
| Takstindtægter | -68.889.030  | -68.066.497  | -75.081.063  |
| Direkte udgifter | 56.620.551  | 56.929.674  | 62.935.280  |
| Administration | 5.021.740  | 5.257.182  | 5.473.795  |
| Central ledelse og administration | 2.534.211  | 2.699.357  | 3.065.151  |
| Ejendoms- og kapitalomkostninger | 5.213.326  | 5.153.796  | 5.841.498  |
| Tilsyn og udvikling | 537.574  | 478.957  | 788.738  |
| I alt | 1.038.373  | 2.452.470  | 3.023.399  |

Budget og regnskab er opgivet for Specialbørnehjemmene som helhed og ikke for Kvisten som afdeling, idet der ikke kan opgøres selvstændigt regnskab på afdelingsniveau.

Der ses en udvikling med et underskud på 1 mio. i 2021 til et forventet underskud på 3 mio. kr. i 2023. En stor del af underskuddet på Specialbørnehjemmene kan henføres til et underskud på driften af Kvisten. I 2023 forventes der et underskud på driften af Kvisten, idet der ikke er mulighed for at reducere de faste omkostninger ved faldende aktivitet og faldende indtjening. Dette var også gældende i 2022.

Den resterende del af underskuddet vedrørende Specialbørnehjemmene kan henføres til, at der på en række øvrige afdelinger er en lavere belægning end budgetteret. Den realiserede belægning i 2022 for Specialbørnehjemmene har været på ca. 80 procent.

Udvikling af Kvisten

**Faglig udvikling:**

For at skabe de mest optimale forudsætninger for trivsel, læring og udvikling for Kvistens børn og unge er der i rekrutteringsøjemed et særligt fokus på tværfagligheden.

Dette skyldes, at børn og unge på Kvisten har et varierende fysisk og/eller psykisk funktionsniveau, ofte med et udviklingsstadie under 1 år. De har udover en særlig specialpædagogisk indsats, også har et særligt behov for løbende sundhedsfagligt fokus.

Det betyder konkret, at børn og unge på Kvisten har brug for hjælp til alt, fra personlig pleje og ernæring, men også vedvarende behandling og sygepleje grundet deres somatiske tilstand. Den pædagogiske tilgang til disse plejemæssige tiltag er afgørende for børnenes og de unges udviklingsmuligheder og oplevelser i hverdagen.

Kvisten arbejder kontinuerligt med rekruttering af sundhedsfagligt personale, da efterspørgslen er større end udbuddet på denne faggruppe.